ชอบทานกุ้งเผา ทราบมาว่าที่นี่มีกุ้งสามน้ำคืออยู่ในทะเลสาปน้ำจืดน้ำกร่อยน้ำเค็มผสมกัน กุ้งจะเหนียวนุ่ม

ขับมาไกลพอควรแต่ก็คุ้มนะที่เข้ามา ตัวร้านเป็นรีสอร์ทด้วย การตกแต่งนี่แทบไม่น่าเชื่อว่าเข้ามาลึกขนาดนี้จะมีร้านสวยๆ สไตล์แบบพวกมุมอร่อย พัทยาอยู่ที่นี่ แม้วิวทะเลสาปอาจไม่สวยเท่าแต่ก็ถือว่าเจ๋งถ้าเทียบกับละแวกเดียวกัน

มาทานวันหยุดยาว ขับมาไม่มีเพื่อนร่วมทางเลยคิดว่าไม่มีคน พอเห็นรถที่จอดอยู่.. มันต้องใช่ ต้องใช่แน่ๆ รอนานแน่เรา ที่ไหนได้ อาหารสั่งไปไม่เกินห้านาทีมาครบ ยกเว้นกุ้ง ช้านิด รอได้แค่ 10 นาทีเอง

อาหารจานเยอะ คือสั่งจานเล็กก็ยังเยอะ แกงส้มกะพงก็ให้ปลาชิ้นใหญ่มาเยอะ ข้นถึงเครื่อง หมึกชุบแป้งทอดใช้หมึกกล้วยตัวใหญ่มาทอด กรอบนาน ส่วนพระเอกของเรา กุ้งเผาไซส์ใหญ่โลละ900 สด กรอบ อร่อย ย่างมาดีมาก สุกกำลังดี คู่กับน้ำจิ้มที่ให้มาไม่อั้นถึง3ถ้วย ฟิน....

ค่าเสียหาย 1545 บาท มีกุ้งใหญ่ 1 โล ข้าวผัดกุ้ง  แกงส้มปลากะพง หมึกชุบแป้งทอด ผัดผักรวมกุ้ง